En 35-årig mand fra Vestbjerg bliver onsdag formiddag afhørt af Nordjyllands Politi. Klokken 01.32 blev han anholdt ved byggemarkedet Stark på Håndværkervej i Aalborg. En patrulje havde spottet efterladt udstyr til at stjæle dieselolie med, så betjentene ventede, og øjeblikket efter dukkede den 35-årige mand op i sin varebil med omkring 400 liter olie. Efterfølgende kunne man konstatere, at der var stjålet olie fra byggemarkedet, som ifølge politiet, har fået stjålet en del olie over det seneste stykke tid. Udover olien så fandt betjentene også en kniv på manden, som er kendt af politiet.

Referat:
En patrulje overraskede natten til onsdag en tyv i færd med at stjæle dieselolie.